Utanríkisráðherra Frakklands fór hörðum orðum um stjórnvöld í Bandaríkjunum og Ástralíu í gær og sakar þau um lygar, lítilsvirðingu og brot á trúnaði. Mikil togstreita hefur skapast á milli ríkjanna eftir að nýtt varnarbandalag Breta, Bandaríkjamann og Ástrala var kynnt í vikunni.
Aukus-samkomulagið sem leiðtogar Bandaríkjanna, Bretlands og Ástralíu kynntu á miðvikudag hefur valdið meiri háttar deilu sem ekki sér fyrir endann á.
Emmanuel Macron Frakklandsforseti gaf skipun um að kalla heim sendiherra Frakklands í Bandaríkjunum og Ástralíu í fyrradag. Jean-Yves Le Drian Sjon Ív Lu Drían utanríkisráðherra Frakklands var spurður hvaða þýðingu það hefði að kalla sendiherrana heim. Hann segir það táknræna aðgerð.
French Foreign Minister Jean-Yves Le Drian:
"It is very symbolic. There has been a lie, There was duplicity, there was a major breach of trust, there was contempt, so things are not going well between us. It is not going well at all.
Ráðherrann sparar ekki stóru orðin. Lygar, tvískinnungur, lítilsvirðing og meiriháttar brot á trúnaði áttu sér stað. Það er alls ekki gott á milli okkar, segir Le Drian Lu Drían.
Aukus-samkomulagið felur í sér víðtækt samstarf í varnarmálum. Meðal annars fá Ástralar aðgang að bandarískri tækni í smíði kjarnorknúinna kafbáta. Af þeim sökum riftu Ástralar samningi sem þeir höfðu gert við franskt fyrirtæki um kaup á kafbátum fyrir ríflega 30 milljarða evra.
Peter Dutton varnarmálaráðherra Ástralíu segir að Frökkum hafi verið gert ljóst að samningurinn þætti of kostnaðarsamur auk þess var hann langt á eftir áætlun. Hann kveðst skilja reiði Frakka en að þetta viðhorf Ástrala hafi verið opinbert og á allra vitorði um langa hríð.
Bæði áströlsk og bandarísk stjórnvöld hafa lýst vilja sínum til að leysa ágreininginn við Frakka og tryggja áframhaldandi góð samskipti. Haft er eftir talsmanni frönsku ríkisstjórnarinnar að Macron og Joe Biden Bandaríkjaforseti ætli að ræða saman í síma á næstu dögum.
Utanríkisráðherra Frakklands segir stjórnvöld í Bandaríkjunum og Ástralíu hafa logið og sýnt Frökkum lítilsvirðingu með nýju varnarbandalagi. Varnarmálaráðherra Ástralíu vísar þessu á bug. 